Vier sterf in botsingVier mense is dood en verskeie beseer nadat ŉ swaarvoertuig en ŉ taxi Donderdag in Randfontein, aan die Wes-Rand, gebots het. André Visser, ŉ woordvoerder van ER24, sê die ongeluk het op die R28-pad plaasgevind. Na wat verneem word, het die taxi teen die kant van die swaarvoertuig vasgery. “Twee mans se liggame is ŉ paar meter van die wrakke afgekry. Twee liggame was in die wrakke vasgekeer. Twee van die taxi se passasiers, onder wie ŉ swanger vrou, is ernstig beseer. Sy is met ŉ helikopter na die Chris Hani Baragwanath-hospitaal geneem,” het Visser gesê. Die ander beseerde is met ŉ ambulans na ŉ nabygeleë hospitaal geneem. Die trokbestuurder is ongedeerd.